Juni 2023

|  |  |  |  |
| --- | --- | --- | --- |
| Torsdag | 1 | Sommerfugleprojekt – vi suger med snablen | Uge 22 |
| Fredag | 2 | Børnehaven fødselsdag, Malthe K. 4år. Tillykke. |  |
| Lørdag | 3 |  |  |
| Søndag | 4 |  |  |
| Mandag | 5 | Grundlovsdag - Lukket | Uge 23 |
| Tirsdag | 6 | Tur til Røsnæs for hele huset |  |
| Onsdag | 7 | Sommerfugleprojekt – vi suger med snablen |  |
| Torsdag | 8 | Vi sår frø i grupper |  |
| Fredag | 9 | Gymnastiksal (Helle) |  |
| Lørdag | 10 |  |  |
| Søndag | 11 |  |  |
| Mandag | 12 | Vi maler sommerfuglekunst i grupper | Uge 24 |
| Tirsdag | 13 | Merle fødselsdag 3 år. Tillykke. |  |
| Onsdag | 14 | Vi maler sommerfuglekunst i grupper |  |
| Torsdag | 15 | Vi spiller sommerfugle memory i grupper  |  |
| Fredag | 16 | Gymnastiksal (Mia) |  |
| Lørdag | 17 |  |  |
| Søndag | 18 |  |  |
| Mandag | 19 | Vi tegner vores sommerfuglebilleder i grupper | Uge 25 |
| Tirsdag | 20 | Grønt hold (Helle og Josefine) Kalundborg – Møllebakken. |  |
| Onsdag | 21 | Vi passer vores planter |  |
| Torsdag | 22 | Ansigtsmaling: Vi bliver til sommerfugle |  |
| Fredag | 23 | Skt. Hans. Pølser på bål |  |
| Lørdag | 24 |  |  |
| Søndag | 25 |  |  |
| Mandag | 26 | Ansigtsmaling: Vi bliver til sommerfugle | Uge 26 |
| Tirsdag | 27 | Gult hold (Mia og Josefine) Høng skov og kigger efter dyr.  |  |
| Onsdag | 28 | Vi laver sommerfugleudstilling. |  |
| Torsdag | 29 | Vi får diplomer fordi vi er sommerfuglehelte |  |
| Fredag | 30 | Gymnastiksal (Helle). |  |

**Velkommen til: Merle som starter den 1/6 hos Uldtotterne**

**Fødselsdage: Malthe K. 4 år 3/6 og Merle 3 år den 13/6 -Tillykke.**

**OBS på særlige datoer: Fælles turdag til Røsnæs 6/6, maddag på skt. Hans denne måned d.23.6**

**Handleskema, juni 2023.**

I juni måned lægger vi i Uldtottegruppen særligt vægt på læringsmålene: Natur, udeliv og science i vores sommerfugleprojekt og kultur, æstetik og fællesskab. (jvf. Den styrkede Pædagogiske Læreplan).

**Hvad**: I juni måned arbejder vi videre med vores sommerfugleprojekt, som tager udgangspunkt i DRs: Ramasjang Redder Sommerfuglene.

**Hvordan**: Vi vil i sommerfugleprojektet dele børnene op i mindre grupper om formiddagen, hvor vi vil se små film om sommerfugle, synge om sommerfugle, tegne sommerfugle, tale om sommerfugles evner, deres føde, hvorfor de er vigtige at have i naturen, om hvorfor det er vigtigt at vi passer på dem og om hvad vi kan gøre for at få flere sommerfugle i børnehaven og derhjemme. Ydermere vil vi på vores turdage kigge efter sommerfugle (evt. lave naturbingo), og vi vil i perioden plante små potter til med gode sommerfugleplanter som børnene kan få med hjem. Til slut vil alle børn få et diplom med hjem som bevis for at de har været med til at blive sommerfuglereddere.

**Hvorfor**: Naturen er et sted hvor børn kan prøve kræfter med egne evner, undersøge nysgerrigt, fordybe sig og gøre sig erfaringer. Vi er som dagtilbud med til at være dannelsesskabene også hvad angår at færdes i, opleve og sanse, lære om og passe på naturen. I en tid hvor flere og flere insekter forsvinder fra den danske natur er det vigtigt at hjælpe med at fremme biodiversiteten også lokalt, for vi sammen kan gøre en forskel, derfor vil vi gerne vise børnene at deres hjælp også er vigtig og at der er brug for alle.

**Hvad kan I som forældre gøre hjemme**: Da børnene få en plante med hjem i slutningen af perioden som de selv har plantet, ville det være rigtigt fint hvis børnene får mulighed for at plante dem ud i haven, eller måske i en større potte derhjemme, hvis det er muligt. Prøv evt. at gå på sommerfuglejagt derhjemme og se hvor mange (eller hvor få der er der hvor I bor, eller sæt jer ned udenfor og se om I kan få øje på små dyr rundt omkring jer.

**Tegn på læring**: At jeres børn begynder at tale om naturen, stille spørgsmål om naturen, at lægge mere mærke til naturen eller måske har mere lyst til at være i naturen og får tilegnet sig nye ord for det de oplever i naturen (f.eks. kællingetand, blåhat, citronsommerfugl, nældens takvinge, dagpåfugleøje mm.).

Mange hilsner, Helle, Josefine og Mia.